**VIENOŠANĀS Nr. 2020/113-V1**

**par grozījumiem 2020.gada 12.februāra Deleģēšanas līgumā Nr.2020/113**

Siguldā Dokumenta datums skatāms

pievienotā elektroniskā paraksta laika zīmogā

**Siguldas novada pašvaldība**, reģistrācijas Nr. 90000048152, juridiskā adrese: Pils iela 16, Sigulda, Siguldas novads, LV-2150, kuru pamatojoties uz Siguldas novada pašvaldības domes 2023.gada 18.maija saistošajiem noteikumiem Nr.8 „Siguldas novada pašvaldības nolikums” pārstāv domes priekšsēdētājs Linards Kumskis (turpmāk – Pašvaldība), no vienas puses, un

**Sabiedrība ar ierobežotu atbildību “SALTAVOTS”**, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, LV – 2150, kuru pamatojoties uz statūtiem pārstāv valdes loceklis Guntars Dambenieks (turpmāk – Kapitālsabiedrība), no otras puses turpmāk – Puses, katra atsevišķi – Puse,

pamatojoties uz Pašvaldības domes 2024.gada 26.septembra lēmumu “Par grozījumiem 2020.gada 12.februāra deleģēšanas līgumā Nr.2020/113” (protokols Nr.17, 9.§), 2024.gada 19.decembra lēmumu “Par grozījumiem ar Siguldas novada pašvaldības domes 2024.gada 26.septembra lēmumu “Par grozījumiem 2020.gada 12.februāra deleģēšanas līgumā Nr.2020/113” apstiprinātajā vienošanās projektā”” (protokols Nr.22, 48.§) un Pušu 2020.gada 12.februārī savstarpēji noslēgtā Deleģēšanas līguma Nr. 2020/113, turpmāk – Līgums, 8.3.apakšpunktu, vienojas par šādu grozījumu izdarīšanu Līgumā, turpmāk – Vienošanās:

1. Veikt Līguma 1.2.apakšpunktā grozījumus un izteikt to šādā redakcijā:

“1.2. Kapitālsabiedrība veic Uzdevumus šādās Siguldas novada pašvaldības administratīvajās teritorijās:

* + 1. Siguldas pilsētā,
    2. Siguldas pagasta Jūdažu ciemā;
    3. Mores pagasta Mores ciemā;
    4. Allažu pagasta Allažu ciemā;
    5. Krimuldas pagasta Raganas ciemā un Turaidas ciemā;
    6. Mālpils pagasta Mālpils ciemā;
    7. Inčukalna pagasta Inčukalna ciemā un Gaujas ciemā.”

1. Veikt Līguma 4.4.2.3.apakšpunktā grozījumus un izteikt to šādā redakcijā:

“4.4.2.3. veiktas vismaz 2 (divas) publikācijas gadā pašvaldības informatīvajā izdevumā un ne retāk kā vienu reizi gadā nosūtītas vēstules DKS īpašniekiem, informējot tos par uzkrāto notekūdeņu un nosēdumu izvešanas kārtību un nepieciešamību uzglabāt decentralizēto kanalizācijas pakalpojumu saņemšanu apliecinošu dokumentāciju”.

1. Veikt Līguma 1.8.1. apakšpunktā grozījumus un izteikt to šādā redakcijā:

“8.1. Līgums stājas spēkā tā abpusējas parakstīšanas dienā un ir spēkā līdz 2028.gada 31.decembrim (Līguma pēdējā darbības diena).”.

4. Veikt Līguma 1.1.3.apakšpunktā grozījumus un izteikt to šādā redakcijā:

“1.1.3. DKS kontroli un uzraudzību; ”

5.Grozīt Līguma preambulu, izsakot to šādā redakcijā:

“Pamatojoties uz:

- Valsts pārvaldes iekārtas likuma 40.panta pirmo un otro daļu un 46.pantu, Pašvaldību likuma 4.panta pirmās daļas 1.punktu un 7.pantu, Ministru kabineta 2017.gada 27.jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu”, turpmāk Noteikumi, 11.punktu;

- Siguldas novada pašvaldības domes 2022.gada 17.marta saistošo noteikumu Nr.14 “Par decentralizēto kanalizācijas pakalpojumu sniegšanas un uzskaites kārtību Siguldas novadā 6.punktu;

ievērojot Siguldas novada pašvaldības domes 2019.gada 19.decembra lēmumu “Par deleģēšanas līguma slēgšanu ar SIA “Saltavots” ” (prot.Nr.18., 13.§)

ievērojot, ka Pašvaldības funkcijās ietilpstošo pārvaldes uzdevumu deleģēšanas mērķis ir nodrošināt kvalitatīvu, stabilu un efektīvu pašvaldības funkciju izpildi un to, ka šo mērķu sasniegšanai ir nepieciešams skaidri definēt pušu tiesības un pienākumus, noslēdz šādu deleģēšanas līgumu, turpmāk – Līgums:”

**Pušu rekvizīti un paraksti**

|  |  |
| --- | --- |
| Pašvaldība:  **Siguldas novada pašvaldība**  Reģ. Nr. 90000048152  PVN kods: LV 90000048152  Pils iela 16, Sigulda,  Siguldas novads, LV-2150  AS “SEB banka”  Bankas kods UNLALV2X  Konta Nr. LV15UNLA0027800130404  Domes priekšsēdētājs  Linards Kumskis | Kapitālsabiedrība:  **Sabiedrība  ar  ierobežotu  atbildību “SALTAVOTS”**  Reģ. Nr. 40103055793  PVN kods: LV 40103055793  Lakstīgalas iela 9B, Sigulda, LV-2150  AS “SEB banka”  Bankas kods UNLALV2X  Konta Nr. LV15UNLA0027800508704  Valdes loceklis  Guntars Dambenieks |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU